Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3212

7. Kulturális politika A kulturális politika magában foglalja a közkulturális infrastruktúrát és tudástõkét (közmûvelõdési, közkönyvtári, nyilvános muzeális gyûjteményi, közlevéltári), a mûvészeti és az audiovizuális szakmai területek tevékenységét, szervezeteit, alkotásait, valamint az ingatlan (régészeti és mûemléki) kulturális örökség védelmével és fejlesztésével kapcsolatos közfeladatok ellátását. A kulturális örökség egyfajta kulturális „hozzáadott értékként” közvetlenül vagy közvetetten humán vagy gazdasági erõforrásnak számít. Területfejlesztési szempontból egyaránt fontos a védelme, annak érdekében, hogy hosszú távon is erõforrás maradjon. Fontos továbbá a fenntartható fejlesztése, azaz, hogy a fejlesztések épülhetnek a benne rejlõ erõforrások kiaknázására és örökségi értékeinek kiteljesítésére, illetve további örökségi értékek generálására. A kulturális örökség fenntartása, bemutatása hozzájárul a regionális identitástudat erõsítéséhez. A belsõ erõforrások dinamizálása érdekében regionális szinten szükséges a kulturális örökség feltárása, olyan komplex fejlesztési programok megalapozásaként, amelyek integráltan kezelik az egyedi örökségvédelmi értékeket és feltárják a kapcsolódó térségi turisztikai és egyéb hasznosítási lehetõségeket, és ezekre összetett fejlesztési kínálattal reagálnak. – A hazai világörökségi területek jobb menedzsmentjének támogatása, és a különleges, egyedi adottságokra alapozott helyi kezdeményezések támogatása a turisztikai potenciál növelése és az értékvédelem érdekében. – A mûemlékekben és egyéb jelentõs kulturális örökségi értékekben gazdag regionális központokban és középvárosokban, és az ilyen értékekkel sûrûn rendelkezõ térségekben a kultúra tárgyi emlékeinek és a szellemi örökség megóvásának, valamint a tágabb térségekre való kisugárzása érdekében az építészeti és kulturális értékek fennmaradásának biztosítása, a muzeális gyûjtemények fejlesztése, a kultúraközvetítõ és –teremtõ szerep és a turisztikai potenciál erõsítése. – A vidékies térségekben a hagyományos termelési módokat fenntartó, egyedi gyártású, vagy kis szériában készülõ minõségi kézmûves termékeket elõállítók támogatása, a hagyományos kismesterségek, népi mesterségek, népmûvészet és népi iparmûvészet, a tájfenntartó gazdálkodási módok, a tájspecifikus élelmiszertermékek és hungarikumok fejlesztése, a hozzájuk kapcsolódó szaktudás, gazdálkodási kultúra és a táji, népi, nemzetiségi értékek fenntartása, és az alternatív jövedelemforrások biztosítása érdekében. – Elsõsorban az elmaradott és a táji értékekben gazdag térségekben a történelmi és kulturális értékek korszerû bemutatására alkalmas közösségi terek kialakítása, a hagyományteremtés és hagyomány felélesztés támogatása, valamint a kastélyok és várak állagának megóvása és környezetük fejlesztése a turizmus érdekében. – A belsõ erõforrások dinamizálása érdekében regionális szinten szükséges a kulturális örökség feltárása, olyan komplex fejlesztési programok megalapozásaként, amelyek integráltan kezelik az egyedi örökségi értékeket és feltárják a kapcsolódó térségi turisztikai és egyéb hasznosítási lehetõségeket, ezekre összetett fejlesztési kínálattal reagálnak. A mûvelõdés, a mûveltség fejlesztése csökkenti az életminõség területi egyenlõtlenségeit. Intézményrendszerének fejlesztése a turisztikai ágazat fejlesztésére és a kreativitás fejlõdésére is hatással van, elõsegíti a területi versenyképesség javulását. Hozzájárulhat továbbá a regionális identitás erõsítéséhez, a regionalizmus erõsítéséhez, valamint a nemzeti és nemzetiségi kulturális örökség megõrzésével a fenntartható fejlõdés biztosításához. – A kistelepüléseken, különösen az elmaradott kistérségekben a könyvtárak, mûvelõdési intézmények, múzeumok, teleházak infrastruktúrájának, programjaiknak koordinált fejlesztése szükséges a helyi közösségfejlesztés, a népességmegtartás érdekében. Az öregedõ népességû térségekben különösen nagy kihívást jelent az idõskorúak aktivitásának megõrzése. A mûvelõdési intézmények kisebb településeken is kiépült hálózata lehetõséget kínál az iskolarendszeren kívüli ismeretszerzésre. Ez a kulturális, az oktatás-, és a foglalkoztatáspolitika közti koordinációt is indokolja, továbbá közösségszervezõ potenciálja pedig segítheti a helyi közösség kohézióját és a település megújuló képességét, javítva versenyképességet. – A fejlesztési pólusokban és regionális alközpontokban, megyei jogú városokban az intézményrendszer további elemei közül a megyei könyvtárak, színházak, mûvészmozik hálózatát szükséges kiemelten kezelni. A mûvelõdés intézményrendszerének sajátossága, hogy részben piaci alapon, illetve nagyvárosokhoz kötõdõen mûködik. Különösen az intézményrendszer magasabb szintjein (mozi, színház) meghatározó Budapest-vidék különbségnek a mérséklését kell szorgalmazni. – A magas arányban cigányok lakta térségekben a fiatalok kreatív nevelése, az alkotásvágy újraélesztése az oktatáspolitikával közösen, de az iskolarendszeren kívül is fontos, mely e térségek újraéledését segítheti.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes